

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 | 2024. gada 31. oktobrī |

**21.**

**Par detālplānojuma izstrādes uzsākšanu zemes vienībai**

**Daugavpils ielā 18, Ogrē, Ogres nov.**

2024. gada 5. jūlijā Ogres novada pašvaldībā (turpmāk – Pašvaldība) saņemts A.K. (turpmāk arī – Iesniedzēja) iesniegums (reģistrēts Pašvaldībā ar Nr. 2-4.2/1852), kurā lūgts pieņemt lēmumu par detālplānojuma izstrādi zemes vienībai Daugavpils ielā 18 Ogrē, Ogres nov., kadastra Nr. 7401 006 0563 (turpmāk – Zemes vienība). Saskaņā ar iesniegumā norādīto informāciju detālplānojuma mērķis ir veidot savrupmāju apbūvi, kā arī detalizēt transporta inženierinfrastruktūras risinājumus.

Saskaņā ar Ogres pilsētas zemesgrāmatas nodalījumu Nr. 100000601404īpašumtiesības uz īpašumu Daugavpils ielā 18, Ogrē, Ogres nov., kadastra Nr. 7401 006 0563, ir nostiprinātas A.K.

Atbilstoši Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” [[1]](#footnote-1) (turpmāk – SN16/2012) pielikumam “Ogres novada Ogres pilsētas teritorijas atļautās un plānotās izmantošanas karte” [[2]](#footnote-2) Zemes vienībai noteiktas funkcionālās zonas Blīva savrupmāju apbūves teritorija (DzS1) un Rūpniecības apbūves teritorija (R). Zemes vienība robežojas ar Blīvu savrupmāju apbūves teritoriju (DzS1), Tehniskās apbūves teritoriju (T) un Satiksmes infrastruktūras teritoriju (S). Teritoriju šķērso augstsprieguma gaisvadu elektrolīnija.

Atbilstoši SN16/2012Teritorijas izmantošanas un apbūves noteikumu (turpmāk – TIAN) 220. punktam funkcionālajā zonā Blīva savrupmāju apbūves teritorija (DzS1) noteikta savrupmāju apbūve, ar maksimālo stāvu skaitu 2 un minimālo jaunveidojamā zemesgabala platību 1200 m2.

Teritorijas daļai, kurā noteikta funkcionālā zona Blīva savrupmāju apbūves teritorija (DzS1), nešķērsojot pārējo zemesgabalu, patreiz piekļūšana iespējama tikai no Daugavpils ielas gājēju un velosipēdistu celiņa.

2014. gada 14. oktobra Ministru kabineta noteikumu Nr. 628 “Noteikumi par pašvaldību teritorijas attīstības plānošanas dokumentiem”[[3]](#footnote-3) (turpmāk tekstā – Noteikumi) 39.4.1. punkts nosaka, ka detālplānojumu izstrādā, ja nepieciešama esošās transporta organizācijas pārkārtošana, likvidējot vai pārvietojot esošas ielas vai pašvaldību ceļus, vai jaunas satiksmes infrastruktūras plānošana, izveidojot jaunas ielas vai pašvaldību ceļus.

Atbilstoši Teritorijas attīstības plānošanas likuma (turpmāk – Likums) 28. panta trešajai daļai detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem un ja normatīvajos aktos nav noteikts citādi.

Saskaņā ar Noteikumu 38. punktu detālplānojumu izstrādā, lai īstenotu konkrētu attīstības priekšlikumu vai plānošanas uzdevumu, detalizējot teritorijas plānojumā vai lokālplānojumā noteiktās prasības.

Ņemot vērā minēto, Pašvaldība secina, ka Iesniedzēja ierosinājums detālplānojuma izstrādei atbilst SN2/2021 un teritorijas attīstības plānošanas jomu regulējošajiem normatīvajiem aktiem.

Pamatojoties uz Teritorijas attīstības plānošanas likuma 28. panta trešo daļu, Pašvaldību likuma 10. panta pirmās daļas 3. punktu un Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 96. un 98. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atļaut uzsākt detālplānojuma zemes vienībai Daugavpils ielā 18, Ogrē, Ogres nov. (turpmāk – Detālplānojums) izstrādi.
2. Apstiprināt Detālplānojuma izstrādes darba uzdevumu (1. pielikums).
3. Apstiprināt par Detālplānojuma izstrādes vadītāju Ogres novada pašvaldības Centrālās administrācijas Attīstības un plānošanas nodaļas telpisko plānotāju.
4. Noslēgt starp Ogres novada pašvaldību un Detālplānojuma izstrādes ierosinātāju A.K. līgumu par Detālplānojuma izstrādi un finansēšanu (2. pielikums) sešu nedēļu laikā pēc lēmuma stāšanās spēkā.
5. Noteikt, ka šis lēmums zaudē spēku, ja netiek izpildīts tā 4. punkts.
6. Uzdot Detālplānojuma izstrādes vadītājam:

**6.1.** piecu darbdienu laikā pēc šī lēmuma stāšanās spēkā nodrošināt paziņojuma par Detālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļvietnē;

**6.2.** nodrošināt šā lēmuma 6.1. punktā minētā paziņojuma publicēšanu Pašvaldības informatīvā izdevuma tuvākajā numurā.

1. Uzdot Ogres novada pašvaldības Centrālās administrācijas Kancelejai informēt A.K. par pieņemto lēmumu un nosūtīt viņam Domes lēmuma protokola izrakstu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/44050> [↑](#footnote-ref-1)
2. <https://tapis.gov.lv/tapis/lv/downloads/464> [↑](#footnote-ref-2)
3. <https://likumi.lv/ta/id/269842-noteikumi-par-pasvaldibu-teritorijas-attistibas-planosanas-dokumentiem> [↑](#footnote-ref-3)